rejauldu/bengali-wikipedia huggingface dataset:
কুলু শাল হল এক ধরনের শাল যা ভারতের কুলুতে তৈরি হয়। শালগুলো বিভিন্ন জ্যামিতিক নকশার এবং উজ্জ্বল বর্ণের বৈশিষ্ট্যযুক্ত। মূলত আদিবাসী কুল্বি লোকেরা কারুকার্যহীন সাধারণ শাল বুনতেন, তবে ১৯৪০ এর দশকের গোড়ার দিকে বুশাহর থেকে কারিগরদের আগমনের পরে অধিক নকশাকৃত শাল তৈরির প্রবণতা বৃদ্ধি পায়।  অনাড়ম্বর, সাধারণ ও সুরুচিপূর্ণ নকশা এবং এর সূক্ষ্ম উলের বুনন ও উৎপাদন মানের জন্য কুলু শাল বিশ্বজুড়ে সুপরিচিত। পুরুষ এবং মহিলা উভয়ই কুলু শাল পরিধান করেন: তবে পুরুষদের শালগুলো সাধারণত "লোই" বা "পট্টু" নামে পরিচিত এবং সাধারণত সেগুলোর দুই প্রান্তে কোনও অল্প বা অধিক বিন্যাসযুক্ত রঙিন ফিতা থাকে না, বরং সেগুলো কারুকার্যহীন থাকে।  সাধারণ কুলু শালের উভয় প্রান্তে জ্যামিতিক নকশা রয়েছে। শালগুলোতে পুরোদমে ফুলের নকশাও থাকতে পারে। প্রতিটি নকশায় আটটি রঙ থাকতে পারে। বেশিরভাগ ঐতিহ্যবাহী রঙগুলো প্রায়শই উজ্জ্বল হয় যার জন্য শালগুলি অধিক জোরালো এবং আকর্ষণীয় হয়ে ওঠে। তবে এমন উদাহরণও রয়েছে যেখানে শালগুলোতে অনুজ্বল রঙ, যেমন- প্যাস্টেল, ব্যবহার করা হয়েছে। কুলু শালগুলো চমরী গাইয়ের পশম, ভেড়ার পশম, পশমিনা এবং অন্যান্য হস্তশিল্পজাত সামগ্রী দিয়েও তৈরি হয়।   ইতিহাস  ভারতের জাতীয় স্বাধীনতার আগে, আধুনিক ও শিল্পজাত পোশাক পণ্যগুলো দেশের গ্রামীণ অঞ্চলে পৌঁছায় নি। কুল্বির লোকেরা যে অঞ্চলে বাস করে তা হিমালয় অঞ্চলের একটি নাতিশীতোষ্ণ অঞ্চল, যেখানে ভেড়া, ষাঁড় এবং অন্যান্য বিভিন্ন পশমযুক্ত জীবের প্রাচুর্য রয়েছে। আধুনিক কারিগরদের আগমনের আগে, এই অঞ্চলের কঠোর ঠান্ডা থেকে রক্ষা করার জন্য এখানকার প্রাথমিক পোশাক ছিল বুনন করা পট্টি। হিমাচল প্রদেশের আধুনিক কারিগরের আগমনের মাধ্যমে শৈল্পিক নিদর্শন এবং ফুলের নকশা শোভিত শিল্প প্রবর্তনের পরে কুলু শাল বিশিষ্ট হয়ে উঠেছিল।  বৈশিষ্ট্য  কুলু শাল বেশিরভাগ ক্ষেত্রেই তিন ধরনের পশম দিয়ে তৈরি করা হয়। এগুলো হল মেরিনো পশম, অ্যাঙ্গোরা পশম এবং স্থানীয় ভেড়ার পশম। এই বিভিন্ন ধরনের পশম কখনো কখনো অধিক বৈচিত্র্য তৈরি করতে ব্যবহৃত হয়। বেশিরভাগ কুলু শালের নকশার বিন্যাস জ্যামিতিক আকারের হয়, তবে কিছু ব্যতিক্রম শালে ফুলের নকশা ব্যবহৃত হয়।  বাজারমূল্য শালগুলোর দাম এর নকশা এবং অন্যান্য কারণের উপর নির্ভর করে উল্লেখযোগ্যভাবে পরিবর্তিত হতে পারে। ব্যয়বহুল হওয়া সত্ত্বেও হাতে বোনা শালগুলির জৈব প্রকৃতি, সুন্দর, মার্জিত নকশা এবং উষ্ণ পশমের বুননের কারণে এর প্রশংসকদের কাছে খুব জনপ্রিয়।  কুলু শালের দাম এই বিষয়গুলির উপর নির্ভর করে:   নকশার বিন্যাস  শালগুলোতে নকশার পরিমাণ  উল বা পশমের ধরন এবং সেই উলের তৈরি কাপড়ের গুণমান  এসব বিষয়ের উপর ভিত্তি করে কুলু শালের দাম হতে পারে ৮০০ থেকে ১০,০০০ ভারতীয় টাকার মধ্যে। উচ্চমূল্যের শালগুলো বাজারে পাওয়া গেলেও এগুলো খুঁজে পাওয়া বেশ কঠিন।  স্থানীয় অর্থনীতিতে কুলু শালের গুরুত্ব কুলু শাল উপত্যকার অর্থনীতিতে খুব গুরুত্বপূর্ণ ভূমিকা পালন করে। এটি সেখানকার লোকদের অন্যতম প্রধান আয়ের উৎস, সেখানে হাজার হাজার মানুষ স্বল্প সময়কালীন বা পূর্ণ সময়কালীন বয়নের মাধ্যমে জীবিকা নির্বাহ করে। প্রায় ২০,০০০ লোক স্বল্প সময়কালীন কাজ করে এবং প্রায় ১০,০০০ লোক পূর্ণ সময়কালীন কাজ করে জীবিকা নির্বাহ করে। এই শালগুলো উপত্যকার মধ্যেই স্থানীয় লোকেরা তৈরি করছে যারা তাদের অতীত প্রজন্ম থেকে উত্তরাধিকার সূত্রে তাদের দক্ষতা পেয়েছে। কুলু শাল হিমাচল প্রদেশের ঐতিহ্যের একটি গুরুত্বপূর্ণ অঙ্গ, যার কারণে রাজ্য সরকার তাঁতিদের অনেক সুবিধা দেয় যাতে এই ঐতিহ্য সমৃদ্ধ হতে পারে এবং সংরক্ষণও করা যায়।   তথ্যসূত্র    বহিঃসংযোগ    কুলু শাল, হিমাচল প্রদেশ।   হিমালয়ানক্রাফ্ট  বিষয়শ্রেণী:এশীয় পোশাকের ইতিহাস
শঙ্কু মহারাজ  (৭ মার্চ ১৯৩১ – ১৮ অক্টোবর ২০০৪; আসল নাম জ্যোতির্ময় ঘোষদস্তিদার) ছিলেন বাংলাসাহিত্যে অন্যতম সুপরিচিত ভ্রমণকাহিনীকার।অঞ্জলি বসু সম্পাদিত, সংসদ বাঙালি চরিতাভিধান,দ্বিতীয় খণ্ড, সাহিত্য সংসদ, কলকাতা,জানুয়ারি  ২০১৯, পৃষ্ঠা ৩৬৮-৩৬৯,   জন্ম ও শিক্ষা জীবন  শঙ্কু মহারাজের জন্ম ১৯৩১ খ্রিস্টাব্দের ৭ই মার্চ অধুনা বাংলাদেশের বরিশালে। পিতার নাম হরিপদ ঘোষদস্তিদার। বাল্যকালে তার পড়াশোনা শুরু স্থানীয় ব্রজমোহন স্কুলে ও  ব্রজমোহন কলেজে। দেশবিভাগের পর কলকাতায় চলে আসেন এবং কলকাতার বঙ্গবাসী কলেজ থেকে স্নাতক হন। এরপর কলকাতার এক সওদাগিরি অফিসে চাকরি নেন। তারপরে ১৯৬০ খ্রিস্টাব্দ থেকে ১৯৮৮ খ্রিস্টাব্দ পর্যন্ত সরকারি অফিসে কাজ করেন। কিন্তু তিনি ব্যক্তিগত জীবনে পর্বতারোহী ছিলেন। বহুবার হিমালয় অভিযানে গেছেন। ট্রেকিঙে বেরিয়ে পড়তেন। ১৯৯০ খ্রিস্টাব্দ হতে ১৯৯৬ খ্রিস্টাব্দ পর্যন্ত তিনি পশ্চিমবঙ্গ ভ্রমণ উন্নয়ন নিগমের মনোনীত সদস্য ছিলেন।  সাহিত্যকর্ম  শঙ্কু মহারাজ তার  অনবদ্য রচনায় সমৃদ্ধ করেছেন বাংলার ভ্রমণ সাহিত্য সম্ভার। তিনি দীর্ঘ সাতাশ বছরের সাহিত্যজীবনে চল্লিশটিরও বেশি ভ্রমণ-সাহিত্য রচনা করেছেন। তাঁর প্রথম ভ্রমণবৃত্তান্ত-সংবলিত বইটি হল 'বিগলিত করুণা জাহ্নবী যমুনা'। হিমালয়কে নিয়ে তার পনেরোটি ভ্রমণ কাহিনী। তার মধ্যে শেষ খানি হল ব্রহ্মলোকে।  রচনাসম্ভার   শঙ্কু মহারাজে প্রকাশিত গ্রন্থগুলির মধ্যে উল্লেখযোগ্য হল:দে'জ পাবলিশিং,কলকাতা, জুন ২০১৮   'বিগলিত করুণা জাহ্নবী যমুনা'  'হিমালয়' (৫ টি খণ্ড)  'শঙ্কু মহারাজের শ্রেষ্ঠ গল্প'  'ত্রিপুরা-তীর্থে'  'ভ্রমণে ভারত' (উত্তর-পূর্ব পর্ব)  'দখিন-দেশে'  'দেশের মাটি'  'গজমোতি গোয়া'  'এক ফরাশী নগরে'  'মায়াময় মেঘালয় '(অখণ্ড)  'মধুবৃন্দাবনে'(অখণ্ড)  'বৈষ্ণোদেবীর দরবারে'  'বেলজিয়াম থেকে বাভেরিয়া'  'উর্বশী এথেন্স'  'যদি গ্রহণ না হ'ত'  'কুম্ভমেলায়'  'অমরতীর্থ অমরনাথ'  'হিমতীর্থ হিমাচল'  'রাজভূমি রাজস্থান'  'পুণ্যতীর্থ প্রভাস'  'বেলাভূমি লাহূল'  'গঙ্গাযমুনার দেশে'  'ভাঙা দেউলের দেবতা'  'দ্বারকা ও প্রভাসে'  'অলকাপুরী আসাম'  অমরাবতী আসাম'  'চতুরঙ্গীর অঙ্গনে'  'ব্রহ্মলোকে'    'সংহতি: পথে পথে'  'চরণরেখা'  'গঙ্গাসাগর'  'নীল দুর্গম'  'তমসার তীরে তীরে'  'সোনা সুরা ও সাকী'  'পঞ্চপ্রয়াগ'  'বুদ্ধং শরণং গচ্ছামি'  মৃত্যু শঙ্কু মহারাজ তথা জ্যোতির্ময় ঘোষদস্তিদার ৭৩ বৎসর বয়সে ২০০৪ সালের ১৮ অক্টোবর কলকাতায় মৃত্যুবরণ করেন।  তথ্যসূত্র  বিষয়শ্রেণী:১৯৩১-এ জন্ম বিষয়শ্রেণী:২০০৪-এ মৃত্যু বিষয়শ্রেণী:ভারতীয় সাহিত্যিক বিষয়শ্রেণী:সরকারি ব্রজমোহন কলেজের প্রাক্তন শিক্ষার্থী বিষয়শ্রেণী:বাঙালি লেখক
জাতীয় সড়ক ৮১ দক্ষিণ ভারতে কোয়েম্বাটোর শহরকে চিদম্বরমের সাথে সংযুক্তকারী একটি মহাসড়ক।  যাকে সাধারণত এনএইচ ৮১ বলা হয়। এই মহাসড়কটি পূর্বে পুরাতন জাতীয় সড়ক ৬৭ ও ২২৭ এর অংশ ছিল, কিন্তু এটিকে পরবর্তীতে ২০১০ সালের ৫ মার্চ গেজেট বিজ্ঞপ্তির মাধ্যমে ভারতের জাতীয় সড়ক সংখ্যাগুলিকে যুক্তিসঙ্গত করার জন্য জাতীয় মহাসড়ক ৮১ নামে পরিবর্তন করা হয়েছিল। এই জাতীয় সড়কটি  দীর্ঘ এবং পুরোপুরি ভারতের তামিলনাড়ু রাজ্যের মধ্যে অবস্থিত।   পথ  +হাইওয়ে নম্বর সূত্র গন্তব্য ভায়া দৈর্ঘ্য (কিমি) ৮১ কোয়েম্বাটুর চিদম্বরম কঙ্গেয়াম, ভেলাকৈল, কারুর, তিরুচিরাপল্লী, জয়ঙ্কন্ডম ৩২১.৪   আরো দেখুন    ভারতের জাতীয় সড়কসমূহের তালিকা  রাজ্য অনুযায়ী ভারতের জাতীয় সড়কসমূহের তালিকা   তথ্যসূত্র   বহিঃসংযোগ  ওপেনস্ট্রিটম্যাপ     বিষয়শ্রেণী:ভারতের জাতীয় সড়ক
হুমা নওয়াব হলেন একজন পাকিস্তানি অভিনেত্রী। তিনি আহট ও সিলসিলার মুখ্য চরিত্রে অভিনয় করেছেন।    জীবনী  নবাব পাকিস্তানের ইসলামাবাদে একটি মুসলিম পরিবারে জন্মগ্রহণ করেছিলেন। চাঁদ গ্রহণ ছিল তাঁর সবচেয়ে সফল নাটক এবং আয়াজ নায়েকের সাথে তাঁর জুটি বেশ জনপ্রিয় ছিল। তিনি তাঁর কর্কশ কণ্ঠস্বরের জন্য বিখ্যাত, নাটকীয় রচনায় তিনি যে শক্তিশালী চরিত্রে অভিনয় করেছিলেন তার জন্য তা বেশ উপযুক্ত। নিজাত এবং ধূপ মে সাওয়ান হলো আরও দুটি বিখ্যাত শো যেখানে তিনি অভিনয় করেছিলেন। তিনি ৮০-এর দশকের মাঝামাঝি সময়ে সিলসিলায় তাঁর কর্মজীবন শুরু করেছিলেন এবং ১৯৯৯ সাল পর্যন্ত কাজ চালিয়ে যান, তারপর তিনি আমেরিকায় চলে যান। হুমা ২০১২ সালে সংক্ষিপ্তসময়ের জন্য পাকিস্তানে ফিরে আসেন, তারপর আবার ২০১৪ সালে, এবং স্থায়ীভাবে ২০১৫ সালে। তারপর থেকে তাঁর কিছু বিখ্যাত প্রকল্প হচ্ছে ইয়াকিঁ কা সফর, দীদান, সুর্খ চাঁদনি এবং ম্যায় না জানু।   তথ্যসূত্র    বহিঃসংযোগ       হুমা নবাব প্রকাশ করলেন কেন তিনি আর্য নিউজকে বিয়ে করেননি।  বিষয়শ্রেণী:জীবিত ব্যক্তি বিষয়শ্রেণী:পাকিস্তানি চলচ্চিত্র অভিনেত্রী বিষয়শ্রেণী:পাকিস্তানি টেলিভিশন অভিনেত্রী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ইসলামাবাদের ব্যক্তি বিষয়শ্রেণী:উৎসবিহীন তথ্যসহ সকল নিবন্ধ বিষয়শ্রেণী:২১শ শতাব্দীর পাকিস্তানি অভিনেত্রী বিষয়শ্রেণী:১৯৬৯-এ জন্ম বিষয়শ্রেণী:২০শ শতাব্দীর পাকিস্তানি অভিনেত্রী
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হলো। — তানভির • ১০:১৯, ১৩ অক্টোবর ২০১৯ (ইউটিসি)  আশিক মুস্তাফা  – (অপসারণের প্রস্তাবনা দেখুনলগ দেখুন) ()  নিবন্ধটি মৌলিক মানদণ্ড ও WP:লেখক পূরণ করেনি। শুধুমাত্র অগ্রণী ব্যাংক শিশু একাডেমী শিশুসাহিত্য পুরস্কার উল্লেখের মাধ্যমে নিবন্ধটিকে মানদণ্ডে উত্তীর্ণ বলা চলে না। একই পুরস্কারপ্রাপ্ত যে নিবন্ধগুলো রয়েছে সেগুলো অন্য মানদণ্ডে ইতিমধ্যে উত্তীর্ণ। শিশুসাহিত্যে বাংলাদেশের উল্লেখযোগ্য পুরস্কার বাংলাদেশ শিশু একাডেমি সাহিত্য পুরস্কার, প্রথমটি নয়। উইকিপিডিয়া:অতি শীঘ্রইও এখানে প্রযোজ্য হতে পারে। ~ যুদ্ধমন্ত্রী আলাপ ১৮:৩৮, ৫ অক্টোবর ২০১৯ (ইউটিসি)  , অগ্রণী ব্যাংক শিশু একাডেমী শিশুসাহিত্য পুরস্কার পেলেই  তিনি উল্লেখযোগ্য হোন না। Mmrsafy (আলাপ) ১৮:১৬, ১০ অক্টোবর ২০১৯ (ইউটিসি)  অপসারণে । --IqbalHossain (আলাপ) ০৫:১৯, ১২ অক্টোবর ২০১৯ (ইউটিসি)  অপসারণে. --নেহাল(আলাপ) ১০:০৯, ১৩ অক্টোবর ২০১৯ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
thumb|275px|মহাযান শ্রদ্ধোতপাদশাস্ত্র-এর মন্তব্যের একটি পৃষ্ঠা  মহাযান শ্রদ্ধোতপাদশাস্ত্র বা মহাযানে বিশ্বাসের বোধোদয় হলো পূর্বএশীয় বৌদ্ধধর্মের প্রভাবশালী মহাযান বৌদ্ধ গ্রন্থ।  যদিও ঐতিহ্যগতভাবে ২য় শতাব্দীর ভারতীয় গুরু অশ্বঘোষকে আরোপিত করা হয়, কোনো সংস্কৃত সংস্করণ বিদ্যমান নেই এবং এটিকে অনেক সমসাময়িক পণ্ডিতরা চীনে রচিত বলে ব্যাপকভাবে বিবেচনা করেন।Gardner, Alex. "On the Awakening of Faith in the Mahāyāna." Buddha-Nature: A Tsadra Foundation Initiative, October 9, 2019. সমসাময়িক পণ্ডিতদের মধ্যে বিশ্বাসের জাগরণ-এর লেখকত্বের প্রধান তত্ত্বগুলি এখন ষষ্ঠ শতাব্দীর ভারতীয় সন্ন্যাসী অনুবাদক পরমার্থ ও বোধিরুচি, অথবা বিকল্পভাবে তাদের একজন চীনা ছাত্রের দিকে নির্দেশ করে।Keng Ching, "Yogacara Buddhism Transmitted or Transformed? Paramartha (499–569 C.E.) and His Chinese Interpreters," Ph.D. diss., Harvard University, 2009   তথ্যসূত্র    বহিঃসংযোগ  শব্দকোষ  Entry in the Dictionary of East Asian Buddhist Terms   Entry in Soothill and Hodous Dictionary of Chinese Buddhist Terms  Digital Dictionary of Buddhism (log in with userID "guest")  অনুবাদ   Chinese text of the Awakening of Faith (大乘起信論) by Paramārtha provided by Chinese Buddhist Electronic Text Association  Chinese text of the Awakening of Faith (大乘起信論) by Śiksānanda provided by Chinese Buddhist Electronic Text Association  Chinese text of the Treatise on the Awakening of Faith in the Mahāyāna (大乘起信論) by Paramārtha provided by NTI Buddhist Text Reader  Chinese text of the Treatise on the Awakening of Faith in the Mahāyāna (大乘起信論) by Śiksānanda provided by NTI Buddhist Text Reader  বিষয়শ্রেণী:মহাযান ধর্মগ্রন্থ বিষয়শ্রেণী:বুদ্ধ-প্রকৃতি বিষয়শ্রেণী:চীনে বৌদ্ধধর্ম বিষয়শ্রেণী:বৌদ্ধ বিশ্বাস ও মতবাদ
নীলাঙ্করাই দক্ষিণ ভারতের তামিলনাড়ু রাজ্যের চেন্নাই জেলার দক্ষিণ দিকে অবস্থিত একটি আবাসিক অঞ্চল। আক্ষরিক অর্থে নীলাঙ্করাই শব্দের মানে নীল সমুদ্র সৈকত। ২০১১ খ্রিস্টাব্দে অক্টোবর মাসের পূর্বে এটি কাঞ্চীপুরম জেলার শোলিঙ্গনলুর তালুকের একটি জনগণনা নগরী ছিল, পরবর্তীকালে চেন্নাই জেলার আয়তন বৃদ্ধি করা হলে এই অঞ্চল ওই জেলার অন্তর্ভুক্ত হয়। লোকালয়টি চেন্নাইয়ের আদিয়ার অঞ্চল তথা আদিয়ার নদী থেকে সাত কিলোমিটার দক্ষিণে অবস্থিত।  লোকালয়ের পূর্বতন নাম ছিল তিরুনীলকণ্ঠপুরম, এখানে নীলকণ্ঠ শিবের একটি মন্দির রয়েছে।google maps লোকালয়টির উত্তর দিকে রয়েছে পালবক্কম, দক্ষিণ দিকে রয়েছে বেট্টুবানকেণি, পশ্চিম দিকে রয়েছে তুরাইবক্কম এবং পূর্ব দিকে রয়েছে বঙ্গোপসাগর। বিগত কিছু দশকে নীলাঙ্করাইতে যথেষ্ট আর্থিক ও সামাজিক উন্নতিসাধন হয়েছে, যা চেন্নাই শহরের মধ্যে এই লোকালয়ের পরিচিতি বৃদ্ধি করেছে।  জনতত্ত্ব ২০০১ খ্রিস্টাব্দের জনগণনা অনুসারে নীলাঙ্করাইয়ের জনসংখ্যা ছিল ১৫,৬৮৮ জন। কিন্তু তৎপরবর্তী দশ বছরে জনসংখ্যা প্রায় দ্বিগুণ হয়।  ২০১১ খ্রিস্টাব্দে ভারতের জনগণনা অনুসারে এই শহরের জনসংখ্যা হয় ২৮,৪৫৮ জন, যেখানে পুরুষ ১৪,৪৬৬ জন ও নারী ১৩,৯৯২ জন অর্থাৎ প্রতি হাজার পুরুষে ৯৬৭ জন নারী বাস, যা রাষ্ট্রীয় গড়ের তুলনায় অধিক। মোট শিশু সংখ্যা ৩,৩৩৭ জন যেখানে শিশুপুত্র সংখ্যা ১,৬৯৪ জন এবং শিশুকন্যা সংখ্যা ১,৬৪৩ জন। জনসংখ্যা অনুপাতে শিশু ১১.৭৩ শতাংশ। শহরটির সাক্ষরতার হার ছিল ৮৭.৪৮ শতাংশ যেখানে পুরুষ সাক্ষরতার হার ৯১.৭৬ শতাংশ ও নারী সাক্ষরতার হার ৮৩.০৫ শতাংশ। শহরে মোট পরিবার সংখ্যা ৭,৪০৪ টি।https://www.census2011.co.in/data/town/629384-neelankarai-tamil-nadu.html রাজনীতি নীলাঙ্করাই চেন্নাই দক্ষিণ লোকসভা কেন্দ্রের অন্তর্গত শোলিঙ্গনলুর বিধানসভা কেন্দ্রের অংশ।  তথ্যসূত্র  বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি বিষয়শ্রেণী:কাঞ্চীপুরম জেলার শহর ও নগর
আজাদ হিন্দ দল  ভারতীয় স্বাধীনতা লীগের এক শাখা সংগঠন ছিল। দ্বিতীয় বিশ্বযুদ্ধের সময় আজাদ হিন্দ ফৌজ কর্তৃক ইম্ফল দখলের পর  ব্রিটিশ ভারতের প্রশাসনিকভার গ্রহণের নিমিত্ত এটি গঠিত হয়েছিল। সুভাষচন্দ্র বসু ব্রিটিশ ভারতে ইন্ডিয়ান সিভিল সার্ভিস তথা ভারতীয় প্রশাসনিক সেবার স্থানে ও পরিবর্তে এটি গড়েছিলেন এবং এটি সোভিয়েত ইউনিয়ন বা তৎকালীন ফ্যাসিস্ট রাষ্ট্রসমূহের একদলীয় রাজনৈতিক, আমলাতান্ত্রিক এবং নাগরিক প্রশাসনিক ব্যবস্থার মতো শাসন ব্যবস্থা প্রবর্তনের প্রাথমিক চিন্তা-ভাবনার মধ্যে ছিল। ১৯৪৪ খ্রিস্টাব্দের এপ্রিল ও মে মাসে ইউ গো অভিযানে আজাদ হিন্দ ফৌজ ইম্ফল ও কোহিমার আশেপাশের ছোট ছোট অঞ্চল দখল করলে আজাদ হিন্দ দলকে আজাদ হিন্দ বাহিনীর সাথে সে সমস্ত অঞ্চলে  প্রশাসনিক ও পুনর্বাসনের জন্য প্রেরণ করা হয়েছিল।   তথ্যসূত্র    এমএল হওনার .তিহাসিক জার্নাল, খণ্ড। 15, নং 1। (মার্।, 1972), পিপি। 187–190।  উইলিয়াম গোল্ড মরহুম Colonপনিবেশিক ভারতে হিন্দু জাতীয়তাবাদ এবং রাজনীতির ভাষা। কেমব্রিজ স্টাডিজ ইন ইন্ডিয়ান হিস্ট্রি অ্যান্ড সোসাইটি (নং 11) .পি 256।  পূর্ব এশিয়ার ভারতীয় জাতীয় সেনা । হিন্দুস্তান টাইমস  ট্রিবিউন, চণ্ডীগড়।  বক্তৃতা । ইওরোজবিপি.কম  বিষয়শ্রেণী:একদলীয় ব্যবস্থার রাজনৈতিক দল বিষয়শ্রেণী:সুভাষচন্দ্র বসু বিষয়শ্রেণী:আজাদ হিন্দ ফৌজ
দোনাতেল্লো (১৩৮৬ – ডিসেম্বর ১৩, ১৪৬৬) প্রাথমিক রেনেসাঁস যুগের একজন বিখ্যাত ইতালীয় চিত্রশিল্পী ও ভাস্কর। তিনি ফ্লোরেন্সের অধিবাসী ছিলেন। তিনি ভাস্কর্য নির্মাণের বিশেষ কৌশল শ্যালো রিলিফের জন্য খ্যাতি লাভ করেন। এই কৌশলে নির্মিত ভাস্কর্য আসলের চেয়ে অনেক বেশি গভীর মনে হয়।  বিষয়শ্রেণী:ইতালীয় ভাস্কর বিষয়শ্রেণী:১৩৮৬-এ জন্ম বিষয়শ্রেণী:১৪৬৬-এ মৃত্যু বিষয়শ্রেণী:১৩৮০-এর দশকে জন্ম বিষয়শ্রেণী:ইতালীয় রোমান ক্যাথলিক
থাম্ব|হ্যারাল্ড অ্যামব্রোস এবং লেক্সিকন, ২০১৯ ইউরোপীয় ইভেন্টিং চ্যাম্পিয়নশিপ হ্যারাল্ড অ্যামব্রোস (জন্ম ১৯ মার্চ ১৯৮০) একজন অস্ট্রীয় অশ্বারোহী।  তিনি ২০০৪, ২০০৮ ও ২০১২ গ্রীষ্মকালীন অলিম্পিকে ব্যক্তিগত ইভেন্টে প্রতিদ্বন্দ্বিতা করেছিলেন।   অ্যামব্রোস লিঞ্জে জন্মগ্রহণ করেন।   তথ্যসূত্র    বহিঃসংযোগ     বিষয়শ্রেণী:১৯৮০-এ জন্ম বিষয়শ্রেণী:জীবিত ব্যক্তি বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ বিষয়শ্রেণী:অস্ট্রিয়ার অলিম্পিক অশ্বারোহী বিষয়শ্রেণী:অস্ট্রীয় পুরুষ অশ্বারোহী বিষয়শ্রেণী:২০০৪ গ্রীষ্মকালীন অলিম্পিকের অশ্বারোহী বিষয়শ্রেণী:২০০৮ গ্রীষ্মকালীন অলিম্পিকের অশ্বারোহী বিষয়শ্রেণী:২০১২ গ্রীষ্মকালীন অলিম্পিকের অশ্বারোহী বিষয়শ্রেণী:২০২৪ গ্রীষ্মকালীন অলিম্পিকের অশ্বারোহী
thumb|শ্বহীদ স্তম্ভ, পাথরিঘাট পাথরিঘাট (পূর্বে পথরুঘাট), আসামের দরং জেলার অন্তর্গত একটি পৌরসভা। এই স্থান মঙ্গলদৈ শহর থেকে প্রায় ১৬ কিলোমিটার পশ্চিমে অবস্থিত। ১৮৯৪ সালে হওয়া ঐতিহাসিক কৃষক বিদ্রোহ "পথরুঘাটের যুদ্ধ"র জন্য এই স্থান বিখ্যাত। ১৮৯৪ সালের ২৮ জানুয়ারিতে বর্ধিত করের বিরুদ্ধে প্রতিবাদ করা প্রায় ১৪০ জন কৃষক পুলিশের নির্বিচার গুলিতে নিহত হয়েছিল। বহু লোক আহতও হয়েছিল। সেইজন্য পাথরিঘাটকে আসামের জালিয়নবালাবাগ বলে আখ্যা দেওয়া হয়। ২০০০ সাল থেকে প্রতিবছর ২৯ জানুয়ারিতে সেনাবাহিনী এই স্থানে সম্মান প্রদর্শন করে আসছেন এবং ১৪০ জন মৃতের স্মৃতিতে শহীদ স্তম্ভ স্থাপন করেছেন।  তথ্যসূত্র  বিষয়শ্রেণী:দরং জেলার গ্রাম বিষয়শ্রেণী:আসামের ইতিহাস
খুরশীদ জাহান হক (১১ আগস্ট ১৯৩৯ - ১৪ জুন ২০০৬; চকলেট আপা নামেও পরিচিত) ছিলেন একজন বাংলাদেশী রাজনীতিবিদ, সাবেক সংসদ সদস্য। তিনি বাংলাদেশের সাবেক প্রধানমন্ত্রী বেগম খালেদা জিয়ার বড় বোন। সাবেক পেট্রোবাংলার চেয়ারম্যান মোজাম্মেল হক তার স্বামী ছিলেন।   ব্যক্তিগত ও রাজনৈতিক জীবন  খুরশীদ জাহান হক বেঙ্গল প্রেসিডেন্সির দিনাজপুর জেলার বালুবাড়িতে ১১ আগস্ট ১৯৩৯ সালে জন্মগ্রহণ করেন । তিনি ফেনী জেলার ফুলগাজীতে একটি বাঙালি মুসলিম পরিবারের সদস্য ছিলেন।  তিনি ছিলেন চা-ব্যবসায়ী ইস্কান্দার আলী মজুমদারের কন্যা, যিনি ছিলেন সালামত আলী মজুমদারের পুত্র, যিনি ছিলেন আজগর আলী মজুমদারের পুত্র, যিনি ছিলেন নাহার মুহম্মদ খানের পুত্র, যিনি ছিলেন মুরাদ খানের পুত্র। ১৬ শতকের মধ্য প্রাচ্যের অভিবাসী।  তার মা তৈয়বা মজুমদার ছিলেন চাঁদবাড়ির (বর্তমানে উত্তর দিনাজপুর জেলায়)।  স্থানীয় স্কুল থেকে ম্যাট্রিকুলেশনের পর, তিনি কুমুদিনী কলেজে ভর্তি হন ও সেখান থেকে ১৯৫৮ সালে বিএ ডিগ্রি লাভ করেন।  তিনি ১৯৫৬ সালে কুদুমিনি কলেজ ছাত্র সংসদের সাধারণ সম্পাদক (১৯৫৬-৫৭) নির্বাচিত হন। তিনি ১৯৯১ সালে জাতীয় সংসদের সংরক্ষিত আসনের সদস্য হন। তিনি ১৯৯৬ ও ২০০১ সালে দিনাজপুর-৩ আসনের এম পি নির্বাচিত হন। তিনি বাংলাদেশ সরকারের মহিলা ও শিশু বিষয়ক মন্ত্রী ছিলেন। তিনি ১৪ জুন ২০০৬ সালে লিভার ক্যান্সারে ভুগে ঢাকার সম্মিলিত সামরিক হাসপাতালে চিকিৎসাধীন অবস্থায় মৃত্যুবরণ করেন। মৃত্যুর আগপর্যন্ত তিনি বাংলাদেশ জাতীয়তাবাদী দল (বিএনপি)-এর ভাইস-চেয়ারম্যান ছিলেন।তাকে দিনাজপুরের শহীদ শরিফ কবরস্থানে দাফন করা হয়।   তথ্যসূত্র   বিষয়শ্রেণী:১৯৩৯-এ জন্ম বিষয়শ্রেণী:২০০৬-এ মৃত্যু বিষয়শ্রেণী:পঞ্চম জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:খালেদা জিয়ার দ্বিতীয় মন্ত্রিসভার সদস্য বিষয়শ্রেণী:মজুমদার–জিয়া পরিবার বিষয়শ্রেণী:জাতীয় সংসদের মহিলা সদস্য বিষয়শ্রেণী:২০শ শতাব্দীর বাংলাদেশী নারী রাজনীতিবিদ বিষয়শ্রেণী:২১শ শতাব্দীর নারী রাজনীতিবিদ বিষয়শ্রেণী:দিনাজপুর জেলার ব্যক্তি বিষয়শ্রেণী:২১শ শতাব্দীর বাংলাদেশী নারী রাজনীতিবিদ বিষয়শ্রেণী:৫ম জাতীয় সংসদের সংরক্ষিত মহিলা আসনের সদস্য বিষয়শ্রেণী:জাতীয় সংসদের সংরক্ষিত মহিলা আসনের সদস্য
থাম্ব|'দুল-'দ্জিন-গ্রাগ্স-পা-র্গ্যাল-ম্ত্শান 'দুল-'দ্জিন-গ্রাগ্স-পা-র্গ্যাল-ম্ত্শান () (১৩৭৪-১৪৩৪) একজন তিব্বতী বৌদ্ধ পণ্ডিত ছিলেন।   সংক্ষিপ্ত জীবনী  'দুল-'দ্জিন-গ্রাগ্স-পা-র্গ্যাল-ম্ত্শান ১৩৭৪ খ্রিষ্টাব্দে তিব্বতের স্ব্রাং-য়ুল নামক স্থানে জন্মগ্রহণ করেন। তিনি বিখ্যাত তিব্বতী পণ্ডিত ত্সোং-খা-পা-ব্লো-ব্জাং-গ্রাগ্স-পার অন্যতম প্রধান শিষ্য ছিলেন। এছাড়াও তিনি দ্বিতীয় দ্গা'-ল্দান-খ্রি-পা র্গ্যাল-ত্শাব-র্জে-দার-মা-রিন-ছেনের শিষ্য ছিলেন। তিনি সর্বদুর্গতিপরিশোধনতন্ত্রের ওপর টীকাভাষ্য রচনা করেন এবং ব্ত্সুন-মো-ত্শাল বৌদ্ধবিহার ও মাল-গ্রো-ছা-দ্কার বৌদ্ধবিহার স্থাপন করেন। তিনি দ্রেপুং বৌদ্ধবিহারের প্রতিষ্ঠাতা 'জাম-দ্ব্যাংস-ছোস-র্জে-ব্ক্রা-শিস-দ্পাল-ল্দানকে শিক্ষাদান করেন।    তথ্যসূত্র   বিষয়শ্রেণী:১৩৭৪-এ জন্ম বিষয়শ্রেণী:১৪৩৪-এ মৃত্যু বিষয়শ্রেণী:কদম
চামরাজনগর () ভারতের কর্ণাটক রাজ্যের চামরাজনগর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬৬২ মিটার (২১৭১ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে চামরাজনগর শহরের জনসংখ্যা হল ৬০,৮১০ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬০%। পুরুষদের মধ্যে সাক্ষরতার হার ৬৫% এবং নারীদের মধ্যে এই হার ৫৪%। সারা ভারতের সাক্ষরতার হার ৫৯.৫%, তার চাইতে চামরাজনগর এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর  de:Chamarajanagar en:Chamarajanagar new:चम्रजनगर
আল-রাজি হলো সৌদি আরবের একটি স্থান, যা আল-নাজদিয়্যার কাছে অবস্থিত।Rizwi Faizer, The Life of Muhammad: Al-Waqidi's Kitab al-Maghazi, পৃষ্ঠা ১৭৪, রাউটলেজ, ২০১৩,  ইসলামের নবী মুহাম্মদ (সা.)-এর সময়কালে এখানে আল-রাজির অভিযান সংঘটিত হয়েছিল।  কিছু ব্যক্তি মুহাম্মদ (সা.)-এর নিকট ইসলাম শিক্ষা দেওয়ার জন্য কয়েকজন শিক্ষক পাঠানোর অনুরোধ করেন।Mubarakpuri, The Sealed Nectar, পৃষ্ঠা ১৮৭। (অনলাইন) তবে পরে জানা যায়, এই ব্যক্তিদের দুইটি খুযাইমা গোত্র ঘুষ দিয়েছিল। এই গোত্র দুটি খালিদ বিন সুফিয়ানের হত্যার প্রতিশোধ নিতে চেয়েছিল, যিনি মুহাম্মদ (সা.)-এর অনুসারীদের মাধ্যমে নিহত হন। (অনলাইন)  উইলিয়াম মোন্টগোমারি ওয়াট-এর মতে, মুহাম্মদ (সা.) যে সাতজনকে পাঠিয়েছিলেন, তারা কেবল ইসলাম শেখানোর উদ্দেশ্যে নয়, বরং আরব গোত্রগুলোর উপর নজরদারি বা গুপ্তচরবৃত্তির কাজেও নিযুক্ত ছিলেন। (অনলাইন)  ওয়াটের এই দাবি সহীহ বুখারী-তেও উল্লিখিত হয়েছে, যেখানে বলা হয়েছে যে তারা প্রকৃতপক্ষে শিক্ষক না হয়ে গুপ্তচর ছিলেন।Kailtyn Chick, Kailtyn Chick, পৃষ্ঠা ৩৩৮, হ্যামলেট বুক পাবলিশিং, ২০১৩  আরও দেখুন মুহাম্মদের অভিযানের তালিকা  তথ্যসূত্র  বিষয়শ্রেণী:সৌদি আরবের ঐতিহাসিক স্থান বিষয়শ্রেণী:মুহাম্মাদ কর্তৃক নির্দেশিত অভিযান
গুণীন্দ্র নাথ দাস আসামের অসম গণ পরিষদের রাজনীতিবিদ। তিনি ২০০৬ ও ২০১৬ সালে বরপেটা আসন থেকে আসাম বিধানসভা নির্বাচনে নির্বাচিত হয়েছিলেন। My NetaAGP Comes Out With First List Of Candidates For Assam Polls    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:অসম গণপরিষদের রাজনীতিবিদ বিষয়শ্রেণী:আসাম বিধানসভার সদস্য ২০০৬-২০১১ বিষয়শ্রেণী:আসাম বিধানসভার সদস্য ২০১৬-২০২১
সোনার বাংলা সার্কাস বাংলাদেশের পাঁচ সদস্য বিশিষ্ট একটি সাইকেডেলিক রক ব্যান্ড, যা ২০১৮ সালের গঠিত হয়। গঠনের প্রায় দেড় বছর পর প্রথম অ্যালবাম 'হায়েনা এক্সপ্রেস' ইউটিউবে প্রকাশ করে।  দেশের নানা প্রান্তে স্টেজ পারফরম্যান্স করে এরই মাঝে জনপ্রিয়তা পেয়েছে দলটি। তবে এই ব্যান্ডের জনপ্রিয়তা কলকাতার মঞ্চে পৌঁছেছে।   ইতিহাস  ২০১৮ সালের মে মাসে পাঁচজন সদস্য নিয়ে গঠিত হয় সোনার বাংলা সার্কাস ব্যান্ডটি। ঢাকা বিশ্ববিদ্যালয় টিএসসির মাঠে কনসার্ট করে প্রথম অ্যালবামের ঘোষণা দেয়ার কথা থাকলেও করোনাকালে তা হয়ে ওঠে নি। তাই ২০২০ সালের ফেব্রুয়ারিতে তাদের প্রথম অ্যালবাম হায়েনা এক্সপ্রেস প্রকাশের ঘোষণা দেয়। ফেব্রুয়ারীর ২৯ তারিখে প্রথম গান হায়েনা এক্সপ্রেস অফিশিয়াল ইউটিউবে প্রকাশ হয়। পরবর্তীতে ২০২১ সালের ২৪শে নভেম্বর টিএসসিতে প্রথম সলো কনসার্ট করে। তাদের ২য় অ্যালবাম 'মহাশশ্মান'এর কাজ চলছে। 'হায়েনা এক্সপ্রেস' অ্যালবাম এর গল্প যেখানে শেষ হয়েছে সেখান থেকেই আবার মানবসভ্যতার পুর্নজন্ম হবে।   অ্যালবামসমূহ   হায়েনা এক্সপ্রেস (২০২০)    তথ্যসূত্র   বিষয়শ্রেণী:বাংলাদেশী রক সঙ্গীত দল বিষয়শ্রেণী:বাংলা রক সঙ্গীত দল
ফ্রেনুলাম () বা পুরুষাঙ্গের লিঙ্গত্বকের ফ্রেনুলাম হলো শিশ্নমুণ্ডের নিচে অবস্থিত স্থিতিস্থাপক টিশুর একটি মণ্ডলী, যেটি লিঙ্গত্বককে ভার্নাল শ্লৈষ্মিক ঝিল্লির সাথে সংযুক্ত করে, এবং শিশ্নমুন্ডের সাথে লিঙ্গত্বকের যোগাযোগে সহায়তা করে।   ফ্রেনুলাম ব্রিভ বা ফ্রেনুলার কর্ডির ক্ষেত্রে, লিঙ্গমুণ্ড যাতে মুক্তভাবে নড়তে পারে ও পরিপূর্ণভাবে অবমুক্ত হতে পারে তার জন্য ফ্রেনুলাম হয়তো আংশিক বা সম্পূর্ণভাবে অপসারণ করা হতে পারে। খৎনার সময়ও মাঝেমধ্যে ফ্রেনুলাম অপসারণ করা হয়।   সংবেদনশীলতা ফ্রেনুলাম ও পুরুষাঙ্গের নিচের দিকে থাকা এর সাথে সংযুক্ত টিশু ডেলটা যৌনতা বিষয়ক পাঠ্যপুস্তক অনুযায়ী "দারুণ প্রতিক্রিয়াশীল" ও "হালকা ও নরম স্পর্শের প্রতি বিশেষভাবে সংবেদনশীল"। "নিচের দিকের খাদ, মানে পুষ্পমুকুট লিঙ্গমুণ্ডের নিচের অংশ"-কে বলা হয় "স্বতন্ত্র লীলার উৎস"।   কিছু পুরুষের ক্ষেত্রে এ অংশের পৌনপুনিক উদ্দীপনা রাগমোচন ও বীর্যস্খলনে রূপ নিতে পারে।  স্পাইনাল কর্ডে আঘাতযুক্ত পুরুষ, যাদের সংবেদন বা উদ্দীপনা মস্তিষ্ক পর্যন্ত পৌঁছাতে পারে না, তারা ফ্রেনুলাম উদ্দীপনার মাধ্যমে রাগমোচন করতে পারে।   রোগবিদ্যা ফ্রেনুলাম ব্রিভ হলো এমন একটা অবস্থা যেখানে ফ্রেনুলামের আকার ছোট হওয়ার কারণে লিঙ্গত্বকের নড়াচড়া ব্যাহত হয়, যা সাধারণ যৌন কার্যক্রমকেও বাধাগ্রস্থ করতে পারে। খৎনা, ফ্রিনোলোপ্লাস্টির মাধ্যমে সমাধান করা হয়।  প্রথম পর্যায়ের হাইপাসপেডিয়াসের ক্ষেত্রে ফ্রেনুলাম একেবারেই না থাকতে পারে।  যৌন মিলনের সময় পুরো ফ্রেনুলাম ছিড়ে যেতে পারে। ফ্রেনুলার ধমনী নামে একপ্রকার পৃষ্ঠীয় ধমনী আহত হওয়ার মাধ্যমে উল্লেখযোগ্য পরিমাণে রক্তপাতও হতে পারে।  পুরুষাঙ্গ ফ্রেনেকটমি পুরুষাঙ্গ থেকে ফ্রেনুলাম সরিয়ে নেয়ার জন্য ফ্রেনেকটোমি করা যেতে পারে, যা ফ্রেনুলাম ব্রিভ অথবা ফ্রেনুলাম কর্ডির চিকিৎসা হতে পারে।   তথ্যসূত্র  বহিঃসংযোগ  বিষয়শ্রেণী:খৎনা বিষয়শ্রেণী:পুরুষাঙ্গ বিষয়শ্রেণী:মানব শিশ্নের শারীরস্থান বিষয়শ্রেণী:স্তন্যপায়ী পুং প্রজনন তন্ত্র
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  রিয়াজ (আলাপ) ০৮:৪৭, ১৪ আগস্ট ২০২১ (ইউটিসি) রেজা ঘটক   – (অপসারণের প্রস্তাবনা দেখুনলগ দেখুন) () উল্লেখযোগ্য ব্যক্তি নন, প্রদত্ত তথ্যসূত্রগুলো WP:GNG পূরণে ব্যর্থ  —শাকিল  হোসেন আলাপ ০৫:১৫, ২ আগস্ট ২০২১ (ইউটিসি)  । একটি মাত্র চলচ্চিত্র নির্মাণ করেছেন, তাও সেন্সরের অপেক্ষায়! গুগলে এই চলচ্চিত্র সম্পর্কিত কিছু লিংক পাওয়া যাচ্ছে, যা ব্যক্তির উল্লেখযোগ্যতা প্রমাণ করে না। নিবন্ধটিতেও ব্যক্তির থেকে ওই চলচ্চিত্রই বেশি হাইলাইট হয়েছে। উল্লেখযোগ্য পদক- পুরস্কার পান নি। অত্যধিক অনির্ভরযোগ্য তথ্যসূত্র নিবন্ধটিকে স্প্যামে পরিণত করেছে।— ইয়াহিয়া (আলাপ • অবদান) - ২৩:১০, ১৩ আগস্ট ২০২১ (ইউটিসি)   চলচ্চিত্র জগতে এখনও উল্লেখযোগ্য অবদান নেই। অর্থের বিনিময়ে তৈরি হতে পারে।  ≈ MS Sakib  «আলাপ»  ০৭:৩০, ১৪ আগস্ট ২০২১ (ইউটিসি)  অপসারণে –ধর্মমন্ত্রী (আলাপ) ০৮:০০, ১৪ আগস্ট ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
__NOTOC__ ১৩৩ জুলীয় বর্ষপঞ্জীর একটি সাধারণ বছর যেটি বুধবার দিয়ে শুরু। সেই সময়ে এই বছর হিবেরাস ও সিসেন্না-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৮৬ বছর; রোম প্রতিষ্ঠার বছর)। এই বছরকে ১৩৩ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।   ঘটনাবলী    এলাকা অনুসারে    বিষয় অনুসারে    জন্ম    মৃত্যু    তথ্যসূত্র   বিষয়শ্রেণী:১৩৩